USA president Barack Obama meenutas reedel bluusilegendi B. B. Kingi, kes suri neljapäeval 89-aastaselt.
«Bluus on kaotanud oma kuninga ning Ameerika ühe tõelise legendi,» seisis presidendi avalduses.
Kingi muusika oli «puhtameerikalik» ja ta suutis seda viia üle piiride, sõnas president järelhüüdes.
Kunagine sulane ja hiljem mitut põlvkonda muusikuid mõjutanud King müüs maailmas miljoneid plaate ja on nii Bluusi Sihtasutuse kui ka Rock'n rolli Kuulsuste Halli liige.